**Pogodba za izvajanje podpore vzdrževanju**

**»Izvedba centralnega sistema za obveščanje potnikov na območju javne železniške infrastrukture«**

|  |  |
| --- | --- |
| Št. naročnika: |  |
| Št. upravljavca: |  |
| Št. izvajalca: |  |

sklenjen med

**Naročnikom:** Republika Slovenija, Ministrstvo za infrastrukturo, Direkcija RS za infrastrukturo, Tržaška cesta 19, 1000 Ljubljana, z davčno številko SI75827735, matično številko 5300177000, ki jo zastopa direktorica Ljiljana Herga, univ. dipl. inž. geol. (naročnik obnov in nadgradenj, v nadaljevanju: naročnik )

|  |  |
| --- | --- |
|  |  |
| **Upravljavcem:** | SŽ – Infrastruktura, d.o.o., Kolodvorska ulica 11, 1000 Ljubljana, z davčno številko SI94995737, matično številko: 6017177000, ki jih zastopa direktor Matjaž Kranjc, spec. prom., dipl. inž. teh. prom. (naročnik preventivnega in korektivnega vzdrževanja; v nadaljevanju: upravljavec) |
| **in** |  |
| **Izvajalcem:** | ...................................................................................................... |
|  | Identifikacijska številka za DDV:...............................  Št. TRR: …………………………….. pri banki ……………………….  matična št.: ………………………………  ki ga zastopa direktor……………………………(v nadaljevanju:izvajalec) |

**Uvodne ugotovitve**

1. **člen**

Pogodbene stranke uvodoma ugotavljajo, da:

* je naročnik izvedel postopek oddaje javnega naročila »Izvedba centralnega sistema za obveščanje potnikov na območju javne železniške infrastrukture« po odprtem postopku, v skladu z določilom 40. člena Zakona o javnem naročanju (Ur. l. RS, št. 91/2015 in 14/2018; v nadaljevanju: ZJN-3);
* je bil izvajalec na podlagi odločitve naročnika o oddaji naročila št. \_\_\_\_ z dne \_\_\_\_ izbran kot najugodnejši ponudnik za izvedbo zgoraj navedenega javnega naročila;
* bo izvajalec za izvedbo centralnega sistema za obveščanje potnikov na javni železniški infrastrukturi z naročnikom sklenil pogodbo (v nadaljevanju: osnovna pogodba);
* upravljavec v skladu z 11. členom Zakona o železniškem prometu (Uradni list RS, št. 99/15 – uradno prečiščeno besedilo, 30/18 in 82/21; v nadaljevanju: ZZelP) izvaja naloge upravljavca javne železniške infrastrukture, v sklopu katerih je zadolžen tudi za obnavljanje in vzdrževanje javne železniške infrastrukture;
* izvedba centralnega sistema za obveščanje potnikov na javni železniški infrastrukturi po osnovni pogodbi preide v upravljanje upravljavcu po izdaji potrdila o izvedbi po osnovni pogodbi, kar je pogoj za pričetek izvajanja pravic in obveznosti upravljavca po tej pogodbi;
* sklepajo to pogodbo z namenom podrobnejše ureditve medsebojnih pravic in obveznosti v zvezi z izvajanjem podpore vzdrževanju centralnega sistema za obveščanje potnikov na javni železniški infrastrukturi, izvedenih po osnovni pogodbi, ter morebitnih obnov in nadgradenj;
* bodo za izvedbo posamezne obnove ali nadgradnje sklenile izvedbeno pogodbo na podlagi posameznega naročnikovega posebnega naročila.

**Predmet pogodbe**

1. **člen**

Predmet te pogodbe je podpora izvajanju vzdrževanja vseh dobavljenih elementov, naprav ter posameznih komponent centralnega sistema za obveščanje potnikov na javni železniški infrastrukturi, izvedenih po osnovni pogodbi, ter morebitnih obnov in nadgradenj postaj in postajališč s sistemom za obveščanje potnikov na podlagi vsakokratnega posebnega naročila s strani naročnika, izvedenih po izvedbeni pogodbi.

Obseg del, ki so predmet te pogodbe, je razviden iz ponudbene dokumentacije izvajalca št. ……………., z dne …….. in dokumenta podpore izvajanja vzdrževanja, ki je sestavni del te pogodbe.

Obseg del obnov in nadgradenj bo razviden iz posameznega naročnikovega posebnega naročila, izvedenega po izvedbeni pogodbi.

Izvajalec se s podpisom te pogodbe zavezuje, da bo izvajal podporo izvajanju vzdrževanja in izvedbo potrebnih obnov in nadgradenj postaj in postajališč s sistemom za obveščanje potnikov v skladu s ponudbeno dokumentacijo, pogoji opredeljenimi v tej pogodbi in njenimi sestavnimi deli ter posameznih izvedbenih pogodb.

**Trajanje pogodbe**

1. **člen**

Izvajalec se obvezuje s podporo izvajanju vzdrževanja pričeti z dnem uvedbe v delo za izvedbo podpore vzdrževanju vzpostavljenega centralnega sistema za obveščanje potnikov na javni železniški infrastrukturi.

O uvedbi v delo bo sestavljen zapisnik, ki ga podpišejo naročnik, upravljavec in izvajalec.

Izvajalec se zavezuje dela po tej pogodbi izvajati 10 let od uvedbe v delo za vzdrževanje. Uvedba v delo za vzdrževanje se izvede po zaključku faze št. I. osnovne pogodbe.

Pogodba ostane v veljavi do izteka roka iz prejšnjega odstavka.

Izvajalec se obvezuje pričeti z izvajanjem posamezne obnove ali nadgradnje po uvedbi v delo za posamezno obnovo ali nadgradnjo in jo dokončati v roku, ki bo določen v posamezni izvedbeni pogodbi.

V primeru iz prejšnjega odstavka se obdobje, za katerega se sklepa ta pogodba lahko podaljša za čas in izključno v obsegu izvajanja vzdrževanja obnovljene ali nadgrajene postaje ali postajališča, ki je bila predmet izvedbene pogodbe. V tem primeru bodo pogodbene stranke sklenile aneks k tej pogodbi, s katerim bodo dogovorile podaljšanje obdobja in morebitne druge obveznosti.

**Vrednost pogodbe**

1. **člen**

Okvirna vrednost del za podporo izvajanju vzdrževanja za čas trajanja te pogodbe na osnovi ponudbe izvajalca št. \_\_\_\_ z dne\_\_\_\_\_znaša:

|  |  |  |
| --- | --- | --- |
| *vrednost iz tabele 5a (brez DDV):* |  | EUR |
| *vrednost brez DDV:* |  | EUR |
| *davek na dodano vrednost (DDV)* |  |  |
| ***SKUPAJ vrednost:*** |  | **EUR** |

*(z besedo: ……………………………………………………………….\_\_/00 EUR),*

Okvirna vrednost je določena glede na s strani izvajalca garantiran maksimalen nivo odpovedi opreme in delov ter predviden obseg storitev preventivnega in korektivnega vzdrževanja, kot izhaja iz tabele 5a in 5b dokumenta Podpora vzdrževanju.

Skupni okvirni strošek nadgradnje ali obnove ene postaje in postajališča te pogodbe na osnovi ponudbe izvajalca št. \_\_\_\_ z dne\_\_\_\_\_znaša:

|  |  |  |
| --- | --- | --- |
| *vrednost iz tabele 4 (brez DDV):* |  | EUR |
| *vrednost brez DDV:* |  | EUR |
| *davek na dodano vrednost (DDV)* |  |  |
| ***SKUPAJ vrednost:*** |  | **EUR** |

*(z besedo: ……………………………………………………………….\_\_/00 EUR),*

Cene posameznih elementov opreme za izvedbo predvidenih obnov in nadgradenj izhajajo iz Tabele 4 (ki izhaja iz tabel 1, 2 in 3). Skupna dejanska vrednost predvidenih obnov in nadgradenj vnaprej ni znana in se bo oblikovala na podlagi posameznih naročnikovih posebnih naročil.

Pogodbene stranke so sporazumne, da skupne dejanske vrednosti izvedenih storitev in dobav v celotnem obdobju trajanja pogodbe lahko presegajo okvirne vrednosti ali so od okvirnih vrednosti bistveno nižje in se oblikujejo glede na vsakokratne odločitve in dejanske potrebe naročnika in upravljavca.

1. **člen**

Cene na enoto so fiksne za prvo leto od sklenitve pogodbe in izvajalec ni upravičen do podražitev. Po enem letu trajanja pogodbe se cene na enoto lahko valorizirajo v skladu z letnim koeficientom rasti cen življenjskih potrebščin in industrijskih proizvodov pri proizvajalcih na domačem trgu po podatkih Statističnega urada RS, znižanim za 20 %, pod pogojem, da kumulativno povečanje ali znižanje indeksa cen preseže 4 % vrednosti, šteto od preteka enega leta od sklenitve pogodbe.

Nadaljnja povišanja ali znižanja se lahko izvedejo, ko kumulativna sprememba indeksa cen iz prejšnjega odstavka ponovno preseže 4 % vrednosti od zadnjega povišanja ali znižanja denarnih obveznosti.

Cene se revalorizirajo skladno z veljavnim Pravilnikom o načinih valorizacije denarnih obveznosti, ki jih v večletnih pogodbah dogovarjajo pravne osebe javnega sektorja.

**Obseg del preventivnega in korektivnega vzdrževanja ter obnov**

1. **člen**

Izvajalec je dolžan izvajati podporo izvajanju preventivnega in korektivnega vzdrževanja v skladu z zahtevami, opredeljenimi v dokumentu Izvedba centralnega sistema obveščanje potnikov na javni železniški infrastrukturi – PODPORA VZDRŽEVANJU (v nadaljevanju: Podpora vzdrževanju) in določili te pogodbe in zajema:

* dobavo rezervnih delov in opreme (komponent) v času veljavnosti te pogodbe, potrebnih za zagotavljanje nemotenega obratovanja naprav po seznamu (Tabela 5a), ki je sestavni del te pogodbe;
* izvedbo storitve za podporo preventivnemu in korektivnemu vzdrževanju skladno s tabelo 5a in 5b.
* izvedbo obnove in nadgradnje po ceniku iz Tabele 4 (ki izhaja iz tabel 1, 2 in 3) na podlagi vsakokratnega naročnikovega posebnega naročila.

V primeru, da bo za izvedbo storitev vzdrževanja, nadgradenj ali obnov nujno potrebno dobaviti rezervne dele, opremo ali izvesti storitve, ki niso zajete v ceniku iz Tabele 4, 5a in 5b, si naročnik pridržuje pravico dobavo rezervnih delov ter opreme in izvedbo storitev naročiti pri izvajalcu, pri čemer skupni obseg teh storitev v obdobju trajanja te pogodbe ne sme presegati 30 % okvirne vrednosti te pogodbe.

Izvajalec mora v primeru iz prejšnjega odstavka na zahtevo naročnika oz. upravljavca predložiti elaborat izvedbe, vključno s cenovnimi parametri ponudbe. V primeru, da naročnik ali upravljavec z izvajalcem ne dosežeta soglasja, lahko naročnik ali upravljavec izvedbo naroči na trgu neodvisno od te pogodbe.

Stranke te pogodbe so enotne, da je količino storitev, rezervnih delov in opreme vnaprej objektivno nemogoče določiti. Naročnik in upravljavec lahko v času trajanja veljavnosti pogodbe izvajata naročila za storitve po tej pogodbi samo v količinah, za katere bosta presodila, da jih potrebujeta. Naročnik oz. upravljavec nista dolžna izvesti vnaprej določenega minimalnega naročila storitev obnov, vzdrževanja, nadgradenj ali dobav rezervnih delov ali opreme po tej pogodbi.

Naročnik oz. upravljavec lahko storitve vzdrževanja ter dobave rezervnih delov ali opreme zagotavljata na druge načine z izvajalci, ki niso stranke te pogodbe ob spoštovanju omejitev vsakokratne veljavne zakonodaje.

Izvajalec se odpoveduje kakršnimkoli zahtevkom za povračilo škode ali zahtevkom za spremembo cen, ki niso predvidene s to pogodbo v primeru, da naročnik oz. upravljavec v času trajanja te pogodbe ne bosta izvedla določenega obsega naročil storitev obnov, vzdrževanja ali nadgradenj ali dobav opreme ali rezervnih delov.

1. **člen**

Rezervne dele in opremo se izvajalec zavezuje dobavljati upravljavcu v rokih, kot so določeni v Tabeli 3, ki je priložena v Podpori vzdrževanja.

Izvajalec bo zagotavljal rezervne dele in storitve ter izvajal vzdrževanje in obnove ali nadgradnje po naročilu upravljavca ali naročnika po nespremenjenih cenah iz tabel (priloge podpore vzdrževanja), upoštevaje 5. člen te pogodbe. Naročilo dela, storitev ali dobave opreme in rezervnih delov se izvede izključno na podlagi pisnega naročila ali naročilnice, ki jo izvajalcu izstavi naročnik oziroma upravljavec, pri čemer je slednja lahko posredovana tudi po elektronski pošti.

1. **člen**

Garancijska doba za dobavljene rezervne dele v sklopu vzdrževalnih del znaša 2 leti od datuma dobave, za opravljene storitve pa 12 mesecev po zaključenih storitvah in nanjo ne vpliva prenehanje veljavnosti pogodbe.

Garancijska doba za izvedena dela v sklopu obnov in nadgradenj je 3 leta od prevzema del. Za vgrajeno opremo in industrijske izdelke veljajo garancijski roki proizvajalcev oziroma dobaviteljev.

Izvajalec se obvezuje, da bo brezplačno odpravil napake vseh rezervnih delov, ki jih je upravljavec ali naročnik kupil od izvajalca in so pri njih v času garancijske dobe ugotovljene okvare, ki izvirajo iz napak v konstrukciji, materialu ali funkcionalnem delovanju. Upravljavec ali naročnik bo izvajalca obvestil o odkriti napaki na rezervnih delih v 8 dneh od odkritja napake. Po tem obvestilu se okvarjeni rezervni del pošlje v brezplačno popravilo izvajalcu. Če popravilo ni mogoče, je izvajalec dolžan okvarjeni rezervni del na lastne stroške zamenjati za novega.

1. **člen**

V primeru, da se med izvajanjem te pogodbe ugotovi potreba po zagotovitvi ključnih rezervnih delov oz. opreme, ki ni vključena v seznam (Tabela 5a), pa bi jo izvajalec ob pripravi ponudbe, v kolikor bi ravnal s potrebno skrbnostjo moral oz. mogel vključiti v seznam, je izvajalec dolžan dobaviti rezervni del oz. opremo na lastne stroške, brez dodatnega plačila.

V primeru, da število potrebnih zamenjav rezervnih delov oz. opreme presega število določenih v seznamu (Tabela 5a), je izvajalec dolžan vse zamenjave nad tem številom v preostalem obdobju izvajanja te pogodbe, izvesti na lastne stroške, brez dodatnega plačila.

1. **člen**

Izvajalec je dolžan izvajati storitve za vzdrževanje v skladu z zahtevami, opredeljenimi v Podpori vzdrževanju in določili te pogodbe. Za nemoteno delovanje sistema ter nudenja ustrezne tehnične pomoči upravljavcu, mora izvajalec v okviru korektivnega vzdrževanje zagotavljati:

* analizo napak na podlagi informacij, prejetih od upravljavca;
* popravilo nedelujočih elementov naprave skupaj s pripravo protokola o napaki in izvedenem popravilu ter posredovanjem protokola upravljavcu;
* nadomestno opremo, če v času popravila ni na zalogi pri upravljavcu, tehnično pomoč (telefon, faks, e-pošta itd.) upravljavcu v rednem delovnem času izvajalca del oziroma dobavitelja opreme. Komuniciranje bo potekalo v slovenskem jeziku;
* šolanje za upravljavca po potrebi v upravljavčevih prostorih. Pred šolanjem izvajalec uskladi vsebino in termin šolanja z upravljavcem;
* strokovno pomoč, potrebno za manjše dopolnitve in posodobitve sistema pri izvajalcu del oziroma dobavitelju opreme po priporočilih dobavitelja sistema;
* strokovno pomoč za manjše dopolnitve in posodobitve sistema na lokaciji upravljavca po priporočilih dobavitelja sistema;
* izvajanje varnostnih popravkov in odpravo napak programske opreme v celotnem obdobju podpore vzdrževanju;
* predvidoma dva (2) krat izvesti ustrezno nadgradnjo centralne programske opreme na verzijo operacijskega sistema, ki ga določi upravljavec;
* predvidoma en (1) krat izvesti nadgradnjo SQL podatkovne baze na verzijo, ki jo določi upravljavec;
* predvidoma dva (2) krat izvesti ustrezno posodobitev / nadgradnjo programske opreme na LCD in LED prikazovalnikih.

**Prijava napake ali motnje**

1. **člen**

Sprejem prijave napake ali motnje s strani upravljavca in odziv nanje mora biti zagotovljen v rednem delovnem času izvajalca (minimalno 8 ur na dan ob delavnikih, od\_\_\_\_\_ do \_\_\_\_ ure).

Prijava napake ali motnje mora biti izvedena telefonsko in potrjena pisno po elektronski pošti na dogovorjen naslov oziroma preko vzpostavljene aplikacije za prijavo napak med izvajalcem in upravljavcem. Pri prijavi okvare je potrebno navesti vse informacije, potrebne v zvezi z odpravljanjem napake, najmanj pa:

a) ime naročnika in ime osebe, ki okvaro prijavlja,   
b) lokacijo naprave,   
c) vrsto in tip naprave v okvari,   
d) opis okvare,   
e) opredelitev teže napake.

Odzivni čas začne teči, ko pooblaščeni predstavnik izvajalca prejme od pooblaščenega predstavnika upravljavca ali njegovega delavca ustno ali pisno prijavo napake, motnje ali okvare z vsemi zahtevanimi podatki in se izteče, ko odgovorna oseba izvajalca prične z reševanjem okvare. Izvajalec mora potrditi prejem prijave napake čim prej oz. najkasneje do naslednjega delovnega dne.

Izvajalec mora potrditi prejem obvestila o prijavljeni napaki po elektronski pošti ali preko vzpostavljene aplikacije za prijavo napak med izvajalcem in upravljavcem.

**Obračun del in plačilni pogoji**

1. **člen**

Izvajalec bo obračunaval rezervne dele, opremo in storitve podpore vzdrževanju upravljavcu po tej pogodbi glede na dejansko izvedena dela preventivnega in korektivnega vzdrževanja, za mesec, v katerem so bila dela izvedena, po enotnih cenah iz Tabel, predloženih v Podpori vzdrževanju na podlagi pisnega naročila s strani upravljavca.

Izvajalec bo obračunaval storitve obnov ali nadgradenj novih postaj in postajališč naročniku po enotnih cenah iz Tabele 4 (ki izhaja iz tabel 1, 2 in 3) na podlagi pisnega naročila s strani naročnika in predane ponudbe s strani izvajalca za posamezno naročilo, za kar bosta naročnik in izvajalec sklenila pogodbo.

V primeru, da je predmet obračuna rezervni del, oprema ali storitev vzdrževanja, ki ni zajeta v enotnih cenah iz Tabele 1, 2, 3, 4, 5a ali 5b in ni izpolnjena izjema iz 9. člena te pogodbe, lahko izvajalec rezervni del, opremo ali storitev vzdrževanja ter storitve obnov in nadgradenj novih postaj in postajališč obračuna samo, če je bil znesek pred izvedbo ali dobavo potrjen s strani naročnika za del obnov in nadgradenj oz. upravljavca za del korektivnega in preventivnega vzdrževanja.

Podlaga za izstavitev računa je s strani upravljavca oz. naročnika potrjeno poročilo o opravljenih delih, ki mora zajemati natančno specifikacijo opravljenih del oz. storitev ter dobavljenih rezervnih delov in opreme.

Podlaga za obračun porabljenega materiala je podrobna specifikacija porabljenega materiala s cenami.

Izvajalec bo račune izstavljal glede na izvedeno delo upravljavcu in/ali naročniku do 10-tega v mesecu za pretekli mesec. Računu mora biti priloženo potrjeno poročilo o opravljenih delih in potrjene situacije s strani naročnika (predhodno inženirja) ali upravljavca. V skladu z zakonodajo o opravljanju plačilnih storitev za proračunske uporabnike je izvajalec dolžan naročniku izdajati račune izključno v elektronski obliki (e-račun), naročnik pa prejemati e-račun preko aplikacije UJPnet.

Naročnik in upravljavec imata pravico, da v 15 (petnajstih) dneh od prejema računa le-tega z obrazložitvijo zavrneta. Pod pogojem, da je bil račun pravilno izstavljen, se račun šteje za potrjenega, če naročnik oz. upravljavec računa v 15 (petnajstih) dneh ne zavrneta. Rok plačila za naročnika je 30. dan, za upravljavca pa je v 30 dneh, pri čemer začne teči plačilni rok naslednji dan po prejemu računa, ki je podlaga za izplačilo. V primeru da je plačilni dan dela prost dan po zakonu oziroma v plačilnem sistemu Target ni opredeljen kot plačilni dan, se kot plačilni dan šteje naslednji delovni dan oziroma plačilni dan v sistemu Target.

Vsa plačila po tej pogodbi se izvršijo v evrih (EUR).

Vsa plačila se izvršijo na podlagi računov izvajalca z bančnim nakazilom na bančni račun izvajalca oz. v skladu z 12.a členom te pogodbe.

V primeru zamude plačila, gredo izvajalcu zakonite zamudne obresti, ki tečejo od dneva zapadlosti posameznega računa v plačilo do dneva plačila.

**12.a člen**

Poleg izvajalca sodelujejo pri izvedbi tudi naslednji podizvajalci:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podatki o posameznem podizvajalcu so navedeni v prilogi te pogodbe za vsakega podizvajalca in so sestavni del te pogodbe.

Soglasje/a podizvajalca/ev, na podlagi katerega naročnik oziroma upravljavec namesto glavnega izvajalca poravna podizvajalčevo terjatev do glavnega izvajalca in zahteva/e podizvajalca/ev za neposredno plačilo, so priloga te pogodbe.

Izvajalec s podpisom te pogodbe pooblašča naročnika oziroma upravljavca, da le-ta na podlagi s strani izvajalca potrjenega računa oziroma situacije neposredno plačuje podizvajalcu/em, ki je/so predložil/i zahtevo za neposredno plačilo.

Izvajalec mora k svojemu računu oz. situaciji obvezno priložiti z njegove strani potrjene račune oz. situacije tistih podizvajalcev, ki so zahtevali neposredno plačilo.

Izvajalec mora med izvajanjem te pogodbe naročnika in upravljavca obvestiti o vseh morebitnih spremembah informacij podizvajalcev in poslati informacije o novih podizvajalcih, ki jih namerava naknadno vključiti v izvajanje del, in sicer najkasneje v petih dneh po spremembi. V primeru vključitve novih podizvajalcev mora izvajalec skupaj z obvestilom posredovati tudi kontaktne podatke in zakonite zastopnike predlaganih podizvajalcev ter priložiti soglasje podizvajalca za neposredno plačilo, če podizvajalec to zahteva.

Pred zamenjavo oziroma naknadno vključitvijo podizvajalca naročnik preveri izpolnjevanje pogojev in zamenjavo oziroma naknadno vključitev podizvajalca bodisi odobri ali zavrne. Izvajalec lahko zamenja oziroma naknadno vključi podizvajalca šele po naročnikovi odobritvi, pri čemer mora naročniku in upravljavcu posredovati predlog za vključitev podizvajalca v izvajanje del ter navesti razlog, zaradi katerega je prišlo do potrebe po vključitvi podizvajalca v izvajanje del in ga vsebinsko utemeljiti ter predlogu priložiti vse zahtevane podatke in dokumente. Za vse podizvajalce, ki jih izvajalec ni navedel v ponudbi, morajo pogodbene stranke skleniti aneks k tej pogodbi.

Imenovanje novega podizvajalca, izvajalca ne odvezuje njegovih odgovornosti prevzetih s to pogodbo in še naprej sam in v celoti odgovarja za kvalitetno in pravočasno izvedbo del.

Če podizvajalec ni zahteval neposrednega plačila, mora izvajalec naročniku in upravljavcu najpozneje v 60 dneh od plačila računa, ki zajema dela, pri katerih je sodeloval posamezen podizvajalec, poslati svojo pisno izjavo in pisno izjavo podizvajalca, da je podizvajalec prejel plačilo za izvedena dela, ki so bila neposredno povezana s predmetom te pogodbe.

**Obveznosti izvajalca**

1. **člen**

Izvajalec je dolžan zagotoviti komunikacijo v slovenskem jeziku. Za tehnično pomoč (telefon, faks, e-pošta itd.) naročniku ali upravljavcu v rednem delovnem času izvajalca del oziroma dobavitelja opreme pa je dovoljeno, da komuniciranje poteka v slovenskem ali angleškem jeziku.

Izvajalec se obvezuje, da bo dela, opredeljena v tej pogodbi, izvrševal:

* s skrbnostjo dobrega strokovnjaka, upoštevaje specifičnost vzdrževalnih del, ki so predmet te pogodbe in katerih izvajanje je povezano in mora zagotavljati najvišjo stopnjo prometne varnosti vseh udeležencev v prometu na javni železniški infrastrukturi,
* v skladu s tehničnimi predpisi in
* v interesu naročnika oziroma upravljavca.

Izvajalec se obvezuje ves čas trajanja te pogodbe zagotavljati nivo odpovedi opreme največ do maksimalnega nivoja odpovedi opreme, kot ga je določil v Tabeli 5a, predloženi v dokumentu Podpora vzdrževanju, razen v primeru nastopa dogodkov oz. okoliščin višje sile, ki jih kot takšne priznava sodna praksa. V dogodke oz. okoliščine višje sile pa se ne všteva posreden vpliv delovanja atmosferskih razelektritev, saj je moral izvajalec po osnovni pogodbi izvesti sistem, ki ima ustrezen nivo prenapetostne zaščite za predvidene obratovalne razmere, glede na lokacijo, pričakovan vpliv razelektritev, lokalno klimo in druge zunanje pogoje, vključno s sistemom elektrifikacije proge.

Izvajalec mora imeti na voljo ustrezno usposobljeno in izurjeno osebje za strokovno opravljanje naročenih storitev.

Predstavniki oz. zaposleni izvajalca morajo pri izvajanju vzdrževalnih in drugih del izpolnjevati določila za zaščito osebja, določila o varnosti pri delu na napravah pod električno napetostjo, določila v zvezi z varnostjo v železniškem prometu, interna navodila in predpise upravljavca ter vse ostale veljavne varnostne in varstvene ukrepe.

Izvajalec je upravljavcu dolžan predati šest (6) izvodov dokumentacije izvedenih vzdrževalnih del ali drugih večjih del, pri katerih je bilo potrebno izdelati, dopolniti ali spremeniti izvedbeno ali katerokoli drugo dokumentacijo.

Izvajalec se je dolžan pri izvajanju storitev usklajevati z osebjem naročnika, upravljavca ter drugimi izvajalci na terenu (npr. izvajalci gradbenih del) ter jim pri izvajanju nuditi z njihove strani zahtevane informacije in podporo.

Izvajalec je odgovoren za obratovanje in delovanje sistema za čas trajanja te pogodbe pod pogojem, da so izvedena redna vzdrževalna dela, kot so predvidena v dokumentu NOV.

1. **člen**

V kolikor v času izvajanja te pogodbe nastane potreba po izvedbi nadgradenj ali obnov postaj in postajališč oziroma potreba po spremembah izvedenih del v okviru projekta »Vzpostavitev centralnega sistema obveščanja potnikov na JŽI« se izvajalec zavezuje izvesti predmetna dela po cenah iz Tabel, vključenih v Podpori vzdrževanja ob upoštevanju 4. člena te pogodbe.

Za izvedbo posamezne obnove ali nadgradnje postaj in postajališč bosta naročnik in izvajalec na podlagi izvajalčeve ponudbe sklenila izvedbeno pogodbo, v kateri bosta opredelila predmet obnove ali nadgradnje in vrednost del.

1. **člen**

Izvajalec je dolžan ob uvedbi v delo za izvedbo podpore vzdrževanju (korektivno in preventivno vzdrževanje) vzpostavljenega centralnega sistema za obveščanje potnikov na javni železniški infrastrukturi dostaviti upravljavcu zavarovanje za dobro izvedbo pogodbenih obveznosti za izvedbo podpore vzdržavanju v višini 5 % vrednosti pogodbe (vrednost iz tabele 5a) (z DDV). Zavarovanje za dobro izvedbo pogodbenih obveznosti mora biti veljavno še 60 dni po zaključku roka, kot je določen v 3. členu pogodbe.

Izvajalec lahko namesto zavarovanja za dobro izvedbo pogodbenih obveznosti za obdobje, kot je določeno v predhodnem odstavku tega člena, dostavi upravljavcu zaporedno več zavarovanj za dobro izvedbo pogodbenih obveznosti za izvedbo podpore vzdrževanju centralnega sistema za obveščanje potnikov, pri čemer mora zadnje zavarovanje veljati še 60 dni po zaključku roka, kot je določen v 3. členu pogodbe. V tem primeru mora izvajalec predložiti novo zavarovanje za dobro izvedbo pogodbenih obveznosti vsaj 15 dni pred iztekom veljavnosti predhodno predloženega zavarovanja za dobro izvedbo pogodbenih obveznosti, pri čemer novo predloženo zavarovanje za dobro izvedbo pogodbenih obveznosti nadomesti prejšnjo. Zavarovanje za dobro izvedbo pogodbenih obveznosti mora biti veljavno ves čas trajanja te pogodbe

Naročnik unovči veljavno zavarovanje za dobro izvedbo pogodbenih obveznosti, če:

* izvajalec svojih obveznosti do naročnika ne izpolni skladno s pogodbo,
* izvajalec pogodbene obveznosti izvaja s podizvajalcem, za katerega ni pridobil soglasja s strani naročnika in upravljavca,
* naročnik odstopi od pogodbe zaradi kršitev ali zamude s strani izvajalca,
* izvajalec v primeru zaporednih zavarovanj ne predloži pravočasno novega zavarovanja za dobro izvedbo pogodbenih obveznosti.

Izvajalec je dolžan za posamezno obnovo ali nadgradnjo postaje ali postajališča s sistemom za obveščanje potnikov, ki se bo izvajala na podlagi izvedbene pogodbe, naročniku predložiti finančno zavarovanje v skladu s pogoji iz izvedbene pogodbe.

**Pravice intelektualne lastnine**

1. **člen**

Vsa materialna upravičenja avtorske pravice na projektni in uporabniški dokumentaciji, katerih priprava je predmet pogodbe, preidejo s prevzemom na naročnika. Prenos je brezplačen, izključen, časovno in teritorialno neomejen. Navedeno ne velja za tehnično produktno dokumentacijo, ki predstavlja ponudnikovo poslovno skrivnost, ter ostali t. i. ""know-how"" ponudnika, ki predstavlja njegovo konkurenčno prednost na trgu, npr. načrte, skice, tehnično dokumentacijo, vzorce, kataloge, prospekte, fotografije. Na tovrstni tehnično produktni dokumentaciji preide na naročnika pravica do uporabe, in sicer brezplačno, neizključno, časovno neomejeno, teritorialno omejeno na območje Republike Slovenije, izključno v obsegu, potrebnem za uporabo, upravljanje, nadgradnjo in vzdrževanje centralnega sistema za obveščanje potnikov, ki so predmet pogodbe.

Po pridobitvi uporabnega dovoljenja na naročnika preidejo pravice intelektualne lastnine na strojni opremi, in sicer brezplačno, neizključno, časovno neomejeno, teritorialno omejeno na območje Republike Slovenije. Po pridobitvi uporabnega dovoljenja naročnika na programski opremi pridobi pravico do njene uporabe, in sicer brezplačno, neizključno, časovno neomejeno, teritorialno omejeno na območje Republike Slovenije. Uporaba je dopustna s pripadajočo strojno opremo, v nespremenjeni obliki in za predviden namen ter na način, opredeljen v tehnični dokumentaciji. Prenos pravic v zvezi s programsko opremo na tretje osebe je dovoljen le skupaj s strojno opremo. Za standardno programsko opremo (t. i. ""off-the-shelf software"") veljajo pogoji in pravice, kot izhajajo iz ""licenčne pogodbe"" proizvajalca.

Reproduciranje, predelava in nadaljnja distribucija ponudbene in projektne dokumentacije ter programske opreme, kakor tudi razkrivanje slednjih tretjim osebam brez soglasja izvajalca, ni dopustno. Naročnik lahko dokumentacijo uporablja le v nespremenjeni obliki za namen in v obsegu potrebnem za obratovanje, vzdrževanje, obnove in nadgradnje predmeta dobave. Drugačna uporaba je dopustna le na podlagi predhodnega pisnega soglasja izvajalca. Naročnik brez posebnega pisnega soglasja ne sme kopirati ali posnemati predmeta dobave ali njegovih delov za namene, ki niso neposredno povezani z uporabo, upravljanjem, vzdrževanjem, obnovo in nadgradnjo opreme, ki je predmet pogodbe.   
Naročnik si pridržuje vse pravice za kopiranje programske opreme za namene varnostnih kopij (backup) na ustreznih nosilcih za potrebe arhiviranja in vzdrževanja računalniških programov, ter vse pravice za nadaljnjo vgradnjo in nadgradnjo opreme ter nadgradnje računalniške in strojne opreme na vseh sistemih, ki so predmet pogodbe. Licenčna pogodba strojne in programske opreme dovoli naročniku izključno uporabo le-te za delovanje omrežja JŽI. Izvajalec bo navedel vse obnove, vzdrževanja in nadgradnje s programsko opremo in priskrbel licence in ostale stroške za vzdrževanje le-te. Izvajalec bo naročniku v skladu s pogodbo zagotovil ustrezno število licenc in ostale opreme za nemoteno uporabo računalniških programov. Spisek licenc, potrebnih za delovanje vseh naprav in sistemov, ki so predmet pogodbe, je izvajalec ob prevzemu dolžan izročiti naročniku. Izvajalec se zavezuje da bo, v kolikor bi posamezen poseg naročnika ali upravljavca v naprave in sisteme ter računalniške programe v skladu s pravico predelave vplival na veljavnost garancije izvajalca za naprave in sisteme ter računalniške programe, ki so predmet pogodbe, sodeloval pri izvedbi posameznega posega, z njim soglašal in tudi potrdil veljavnost garancije za vsak opravljeni poseg. Izvajalec se zavezuje, da v zvezi s svojimi dolžnostmi iz tega odstavka naročniku in upravljavcu ne bo zaračunaval nesorazmernih stroškov za dela, ki bi jih na poenotenju računalniških programov (izdelavi vmesnikov ipd.) opravil sam.

Naročnik lahko vse pravice, ki jih je pridobil v smislu predhodnih odstavkov tega člena, prenese na upravljavca ali tretjo osebo, ki bo izvajala posege na sistemu ali javni železniški infrastrukturi, pod pogojem, da je prenos pravice na upravljavca ali tretjo osebo potreben za strokovno izvedbo nalog.

Izvajalec mora na svoje lastne stroške braniti, varovati in nadomestiti naročniku in upravljavcu škodo glede vseh odgovornosti, terjatev, izdatkov in postopkov zaradi kršitve ali domnevne kršitve neke patentne pravice, avtorske pravice za načrte, zaščitne znamke, imena ali drugih zaščitenih pravic z ozirom na načrt, material, blago, stroje ali delovanje tega. V primeru, da se naročniku ali upravljavcu prepreči po krivdi izvajalca izvajanje katerekoli obveznosti v okviru te pogodbe, mora izvajalec nadomestiti naročniku vso nastalo škodo. Če bi prišlo do kakršnekoli zahteve ali uvedbe postopka proti naročniku ali upravljavcu zaradi katerekoli od navedenih kršitev ali domnevnih kršitev, mora naročnik ali upravljavec takoj obvestiti izvajalca o takšni zahtevi ali postopku in izvajalec je dolžan obravnavati tako zahtevo ali sodelovati v takšnem postopku in plačati vse upravičene zahtevke v zvezi s to zadevo.

**Pogodbena kazen**

1. **člen**

Če izvajalec po svoji krivdi prekorači čas za izvedbo katerekoli storitve ali dobavo rezervnega dela ali opreme po tej pogodbi, je dolžan plačati naročniku oz. upravljavcu pogodbeno kazen v višini 2 ‰ vrednosti naročenih storitev in blaga za vsak prekoračen dan. Skupni znesek pogodbene kazni zaradi zamud ne more presegati 10 % (deset odstotkov) skupne pogodbene vrednosti naročenih storitev in blaga po tej pogodbi.

V takih primerih bo pogodbena kazen obračunana pri računih za dobavo rezervnih delov oz. za opravljene storitve.

1. **člen**

Pogodbene stranke soglašajo, da pravica zaračunati pogodbeno kazen ni pogojena z nastankom škode upravljavcu oz. naročniku.

V primeru nastanka škode, ki jo upravljavec oz. naročnik utrpi zaradi neizpolnitve ali zamude s strani izvajalca in bi nastala škoda presegla znesek pogodbene kazni, lahko upravljavec oz. naročnik zahteva poleg pogodbene kazni tudi poplačilo razlike do celotne odškodnine za vso nastalo škodo, ki jo je utrpel zaradi izvajalčeve zamude ali neizpolnitve obveznosti izvajalca. Izvajalec mora, če ga upravljavec oz. naročnik k temu pozove, skupaj z upravljavcem oz. naročnikom sodelovati kot stranka v eventualnih sporih, nastalih zaradi zamude, nepravilne izpolnitve ali neizpolnitve izvajalca.

**Obveznosti upravljavca**

1. **člen**

Upravljavec je dolžan ves čas obratovanja naprav zagotavljati preventivno in korektivno vzdrževanje vzpostavljenega centralnega sistema za obveščanje potnikov, kot je navedeno v Podpori vzdrževanju in skladno z navodili za vzdrževanje proizvajalca.

Upravljavec je dolžan vzdrževalnemu osebju izvajalca omogočiti nemoten pristop do naprav skladno z veljavno varnostno politiko upravljavca (na lokaciji ali na daljavo, kjer je to mogoče), katerih vzdrževanje je predmet te pogodbe.

Upravljavec bo izvajalcu za daljinsko diagnostiko in daljinsko vzdrževanje zagotovil dostop do diagnostičnih računalnikov po vnaprejšnji najavi.

Upravljavec bo preverjal kvaliteto in kvantiteto opravljenih del izvajalca pri izvajanju podpore vzdrževanju naprav oziroma sistemov.

Upravljavec bo izvajal plačila za opravljeno delo v skladu s to pogodbo.

**Poslovna skrivnost**

1. **člen**

Vsi podatki in informacije, ki jih stranke pogodbe prejmejo druga od druge v okviru te pogodbe, se uporabljajo samo za namene izvršitve obveznosti po tej pogodbi in so zaupne narave. Obveznost varovanja se nanaša tako na čas izvrševanja pogodbe, kot tudi na čas po tem, razen če se stranke ne dogovorijo drugače. Izvajalec odgovarja za vso škodo, ki bi jo lahko oziroma jo je naročnik oziroma upravljavec utrpel zaradi razkritja.

**Prenehanje pogodbe**

1. **člen**

Naročnik si pridržuje pravico, da odstopi od pogodbe iz razlogov Zakona o izvrševanju proračuna Republike Slovenije, kadar sredstva za izvedbo pogodbenih obveznosti niso več zagotovljena.

Pogodba lahko preneha predčasno, če:

* se stranke pogodbe o prenehanju sporazumno odločijo ali
* izvajalec pride v stečaj ali prisilno poravnavo ali
* naročnik in upravljavec odstopita od pogodbe, ker bosta rezervne dele, opremo in storitve zagotavljala na drugih pravnih podlagah, ali ker nimata zagotovljenih sredstev.

V primeru, da od pogodbe odstopi samo upravljavec, pogodba ostane v veljavi v delu, ki se nanaša na izvajanje storitev, blaga in rezervnih delov, ki jih naroča naročnik. V primeru, da od pogodbe odstopi naročnik, pogodba ostane v veljavi v delu, ki se nanaša na izvajanje storitev, blaga in rezervnih delov, ki jih naroča upravljavec.

Če je upravljavec oz. naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca pogodbe ali njegovega podizvajalca, se šteje, da lahko upravljavec oz. naročnik odstopi od pogodbe.

Pogodba preneha veljati z dnem prejema obvestila naročnika ali upravljavca izvajalcu, da je seznanjen s pravnomočno odločitvijo iz predhodnega odstavka.

V primeru prenehanja pogodbe je izvajalec dolžan najpozneje v roku 3 dni po prenehanju pogodbe predati naročniku in upravljavcu vso do tedaj prejeto in izdelano dokumentacijo.

Izvajalec je upravičen do plačila vseh do prenehanja pogodbe izvršenih del, pod pogojem, da je naročniku predal dokumentacijo skladno s predhodnim odstavkom.

Med veljavnostjo te pogodbe lahko naročnik ali upravljavec ne glede na določbe zakona, ki ureja obligacijska razmerja, odstopi od pogodbe tudi v naslednjih okoliščinah:

* + v času oddaje javnega naročila je bil izvajalec v enem od položajev, zaradi katerega bi ga naročnik moral izključiti iz postopka javnega naročanja, pa s tem dejstvom naročnik ni bil seznanjen v postopku javnega naročanja,
  + zaradi hudih kršitev obveznosti iz PEU, PDEU in tega zakona, ki jih je po postopku v skladu z 258. členom PDEU ugotovilo Sodišče Evropske unije, javno naročilo ne bi smelo biti oddano izvajalcu.

Med veljavnostjo te pogodbe lahko izvajalec odstopi od pogodbe v primeru dolgotrajnih kontinuiranih hujših kršitev te pogodbe s strani naročnika ali upravljavca, pod pogojem, da je naročnika oz. upravljavca o tem vsakič pisno obvestil in slednja s kršitvami pogodbe nista prenehala.

1. **člen**

Odstop je možen samo v pisni obliki.

**Protikorupcijska klavzula**

1. **člen**

Pogodba je nična, če kdo v imenu ali na račun izvajalca predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla,
* za sklenitev posla pod ugodnejšimi pogoji,
* za opustitev dolžnega nadzora nad izvajanjem obveznosti iz te pogodbe,
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi stranki pogodbe ali njenemu predstavniku, zastopniku ali posredniku.

**Končne določbe**

1. **člen**

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

-        če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali   
-        če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:

* plačilom za delo,
* delovnim časom,
* počitki,
* opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne ustrezno nadomesti ali zamenja tega podizvajalca v roku 30 dni od seznanitve s kršitvijo.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

V primeru, da naročnik v roku 30 dni od seznanitve s kršitvijo začne novi postopek javnega naročila se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

V primeru predčasnega prenehanja pogodbe zaradi gornjih vzrokov, naročnik plača izvajalcu izvršena dela, istočasno pa ima pravico obračunati izvajalcu od situacij plačilo pogodbene kazni in plačilo za storjeno škodo zaradi razveze pogodbe in unovčiti dana finančna zavarovanja.

1. **člen**

V kolikor se izkaže, da je glede na veljavno zakonodajo določen člen neveljaven, ostanejo ostale določbe pogodbe veljavne, stranke pogodbe pa bodo nadomestili neveljavni člen z veljavnim.

Pogodba se lahko spremeni ali dopolni s pisnim aneksom, ki ga sprejmejo in podpišejo vse pogodbene stranke, v skladu z veljavno zakonodajo.

1. **člen**

Vsa nesoglasja, ki bi nastala pri realizaciji te pogodbe, bodo stranke reševale sporazumno v duhu dobrega poslovnega sodelovanja.

Morebitne spore bodo stranke pogodbe poskušale rešiti po mirni poti. V kolikor sporazum ne bo mogoč, bo medsebojne spore reševalo stvarno pristojno sodišče v Ljubljani.

Veljavna zakonodaja, merodajna za tolmačenje pogodbe, je zakonodaja Republike Slovenije.

**Ostala določila**

1. **člen**

Stranke pogodbe soglašajo, da so poleg ponudbene dokumentacije izvajalca, navedene v 2. členu, sestavni del pogodbe še naslednji dokumenti, ki se tolmačijo po vrstnem redu, kot so navedeni:

* Pogodba,
* Ponudba,
* Podpora vzdrževanju s prilogami,
* Soglasja podizvajalcev (v primeru, ko podizvajalci zahtevajo neposredna plačila),
* Pooblastilo upravljavcu/naročniku, da na podlagi potrjenega računa oziroma situacije s strani glavnega izvajalca neposredno plačuje podizvajalcu (v primeru, ko se zahtevajo neposredna plačila podizvajalcem).

1. **člen**

Kot datum sklenitve pogodbe se šteje datum podpisa zadnje pogodbene stranke.

1. **člen**

Ta pogodba je sestavljen v šestih (6) enakih izvodih, od katerih prejme vsaka stranka po dva izvoda.

|  |  |  |  |  |  |  |
| --- | --- | --- | --- | --- | --- | --- |
| IZVAJALEC:  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **(ime in priimek ter naziv)**  V \_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_ | NAROČNIK:   |  | | --- | | REPUBLIKA SLOVENIJA | | Ministrstvo za infrastrukturo | | Direkcija RS za infrastrukturo | | Ljiljana Herga | | Direktorica |   Ljubljana, dne \_\_\_\_\_\_\_\_\_\_\_\_    UPRAVLJAVEC:  SŽ – Infrastruktura, d.o.o.  Matjaž Kranjc  Direktor  Ljubljana, dne \_\_\_\_\_\_\_\_\_\_\_\_ |
|  |  |